stanford-oval/wikipedia huggingface dataset:
มาร์กาเรียตา เฟรียดกุลลา
พระราชประวัติ > สมเด็จพระราชินีแห่งเดนมาร์ก

ใน ค.ศ. 1105 สมเด็จพระพันปีหลวงมาร์กาเรียตาได้อภิเษกสมรสใหม่กับพระเจ้านีลส์แห่งเดนมาร์ก ซึ่งได้เป็นพระมหากษัตริย์ใน ค.ศ. 1104 แต่พระองค์เป็นกษัตริย์ที่เฉยเมยขาดความสามารถในการปกครองและทรงทิ้งกิจการบริหารประเทศให้แก่สมเด็จพระราชินีมาร์กาเรียตา ดังนั้น พระราชินีมาร์กาเรียตาจึงปกครองเดนมาร์ก  พระนางทรงได้รับการบรรยายว่าเป็นนักปกครองที่ชาญฉลาด และความสัมพันธ์ระหว่างเดนมาร์กกับบ้านเกิดของพระนางอย่างสวีเดนนั้นเป็นไปอย่างสันติในช่วงที่พระนางทรงเป็นสมเด็จพระราชินีแห่งเดนมาร์ก มีการกล่าวว่า "Styrelsen beroede for størstedelen paa den ædle dronning Margrete, saa at fremmede sagde, at Danmarks styrelse laa i kvindehaand " ("การปกครองโดยส่วนใหญ่ขึ้นอยู่กับพระราชินีมาร์กาเรียตาผู้สูงศักดิ์ ที่ซึ่งชาวต่างชาติได้ตังข้อสังเกตว่า การปกครองเดนมาร์กอยู่ในกำมือของสตรี") พระนางทรงจัดทำเหรียญของพระนางเอง ซึ่งเป็นสิ่งที่พระราชินีพระมเหสีไม่เคยทำมาก่อน เหรียญเดนมาร์กที่จัดทำในช่วงสมัยนี้มีการจารึกว่า "Margareta-Nicalas" ("มาร์กาเรียตา-นีลส์")
กษัตริย์อิงเงอแห่งสวีเดน พระราชบิดาของพระนางสวรรคตใน ค.ศ. 1110 ราชบัลลังก์ได้ถูกสืบผ่านหลานลุงของพระองค์ พระเชษฐภคินีของพระราชินีมาร์กาเรียตาคือ เจ้าหญิงคริสตินา อิงเงอสด็อทเทอร์แห่งสวีเดน ประทับอยู่ในรัสเซีย และนับว่าอยู่ไกลเกินกว่าจะรับส่วนแบ่งพระราชมรดกในสวีเดนได้ พระราชินีมาร์กาเรียตาและเจ้าหญิงคาทารีนา อิงเงอสด็อทเทอร์แห่งสวีเดน พระขนิษฐา จึงเป็นทายาทที่เหลืออยู่ เป็นที่รู้ว่า พระราชินีมาร์กาเรียตาทรงแบ่งมรดกของพระนางให้พระราชินีอิงกริดแห่งนอร์เวย์ พระนัดดาของพระนาง (ธิดาในพระเชษฐา) และพระนัดดาที่ประทับในเดนมาร์กอีกองค์คือ เจ้าหญิงอิงเงอบอร์กแห่งเคียฟ พระธิดาในเจ้าหญิงคริสตินา พระเชษฐภคินี โดยแบ่งให้คนละหนึ่งในสี่
ใน ค.ศ. 1114 พระราชินีมาร์กาเรียตาทรงได้รับจดหมายจากเธโอบาลด์แห่งอีแตมป์ เพื่อขอบคุณพระนางที่ทรงมีพระกรุณาต่อโบสถ์เมืองก็อง
พระราชประวัติ > สิ้นพระชนม์

หลังจากพระนางสิ้นพระชนม์ใน ค.ศ. 1130 กษัตริย์นีลส์อภิเษกสมรสใหม่กับสมเด็จพระพันปีหลวงแห่งสวีเดน อูล์ฟฮิลด์ โฮกุนสด็อทเทอร์ ที่ดินของพระราชินีมาร์กาเรียตาในสวีเดนกลายเป็นฐานที่มั่นของพระราชโอรสของพระนาง เจ้าชายมักนุสแห่งเดนมาร์กทรงอ้างสิทธิในราชบัลลังก์สวีเดนผ่านพระนาง เมื่อพระญาติของพระราชินีมาร์กาเรียตาคือ พระเจ้าอิงเงอที่ 2 แห่งสวีเดนสวรรคต เจ้าชายมักนุสจึงอ้างสิทธิในบัลลังก์ในฐานะพระนัดดาองค์ใหญ่ในกษัตริย์อิงเงอ ผู้อาวุโส และได้ครองราชย์เป็น พระเจ้ามักนุสที่ 1 แห่งสวีเดน
พระโอรสธิดา

สมเด็จพระราชินีมาร์กาเรียตา เฟรียดกุลลาทรงมีพระโอรสสองพระองค์ได้แก่
เจ้าชายอิงเงอ นีลส์เซน (สิ้นพระชนม์เมื่อทรงพระเยาว์)
พระเจ้ามักนุสที่ 1 แห่งสวีเดน (ประสูติราว ค.ศ. 1106)
รถไฟใต้ดินเฮลซิงกิ

รถไฟใต้ดินเฮลซิงกิ (ฟินแลนด์: Helsingin metro, สวีเดน: Helsingfors metro) เป็นระบบรถไฟใต้ดินในกรุงเฮลซิงกิ ประเทศฟินแลนด์ เป็นเส้นทางรถไฟฟ้าที่อยู่เหนือสุดในโลก และมีเพียงแห่งหนึ่งในฟินแลนด์ เปิดให้บริการครั้งแรกเมื่อวันที่ 2 สิงหาคม ค.ศ. 1982 หลังจากที่วางแผนมากว่า 27 ปี ดำเนินการโดย Helsinki City Transport สถิติผู้โดยสาร 50 ล้านคนต่อปี
ปัจจุบันมีจำนวน 17 สถานี ระยะทาง 21.1 กิโลเมตร (13.1 ไมล์)
ดูเพิ่ม

รายชื่อสถานีรถไฟใต้ดินเฮลซิงกิ
รายชื่อระบบขนส่งมวลชนความเร็วสูง
แหล่งข้อมูลอื่น

HKL Metro - Official Site เก็บถาวร 2018-12-26 ที่ เวย์แบ็กแมชชีน (อังกฤษ)
Helsinki City Transport เก็บถาวร 2012-03-05 ที่ เวย์แบ็กแมชชีน (ฟินแลนด์)
Metro website of the Finnish Tramway Society
UrbanRail — Helsinki
Photos of the Metro of Helsinki
Pictures of Helsinki Metro
| ด ค กรถไฟใต้ดินในทวีปยุโรป |
| --- | --- |
   อัมสเตอร์ดัม    เอเธนส์    บาร์เซโลนา    เบอร์ลิน    บิลบาโอ    เบรชชา    บรัสเซลส์    บูคาเรสต์    บูดาเปสต์    กาตาเนีย    โคเปนเฮเกน    แฟรงก์เฟิร์ต    เจนัว    กลาสโกว์    ฮัมบวร์ค    เฮลซิงกิ    ลอนดอน    ลีล    ลิสบอน    ลียง    มาดริด    มาร์แซย์    มิลาน    มิวนิก    เนเปิลส์    เนือร์นแบร์ค    ปัลมา    ปารีส    ปราก    แรน    โรม    รอตเทอร์ดาม    เซบิยา    โซเฟีย    สต็อกโฮล์ม    ไทน์แอนด์แวร์    ตูลูซ    ตูริน    บาเลนเซีย    เวียนนา    วอร์ซอ
สถานีรถไฟใต้ดินเทียนสตา

เทียนสตา (สวีเดน: Tensta) เป็นสถานีรถไฟใต้ดินของสายสีนำ้เงินในรถไฟใต้ดินสต็อกโฮล์ม ตั้งอยู่ในเขตเทียนสตา เปิดบริการในวันที่ 31 สิงหาคม 1975 เป็นสถานีหนึ่งในส่วนเชื่อมต่อระหว่างทีเซนทราเลียน กับ ญุลสตา ระหว่างฮัลลอนเบอรเยน กับ รินเกบือ ระยะห่างจากสถานีคึงสแตรดกอรเดนอยู่ที่ 13.5 กม
แหล่งข้อมูลอื่น

Images of Tensta
สถานีรถไฟใต้ดินเทคนิสกาเฮิกสโกลัน

เทคนิสกาเฮิกสโกลัน (สวีเดน: Tekniska högskolan) เป็นสถานีรถไฟใต้ดินสต็อกโฮล์มสายสีแดง ตั้งอยู่ในเขตเอิสเตอรมัล์ม และ นอราญูรกอร์เดน ตัวสถานีตั้งอยู่ใกล้กับราชวิทยาลัยเทคโนโลยี (Kungliga Tekniska högskolan) สถานีเปิดเมื่อ 30 กันยายน 1973 เป็นสถานีปลายทางฝั่งเหนือของส่วนต่อขยายจากสถานีเอิสเตอรมัล์มสตอร์ย จนกระทั่งในวันนที่ 12 มกราคม 1975 ได้มีการขยายการเดินรถฝั่งเหนือไปสิ้นสุดที่สถานียูนิเวอร์ซิเตเตต
แหล่งข้อมูลอื่น

Tekniska högskolan metro station images
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  กาตาลุญญา  สหรัฐ 
ภูมิศาสตร์:  Structurae
สถานีรถไฟใต้ดินโซลนาเซนตรัม

โซลนาเซนตรัม (สวีเดน: Solna centrum) เป็นสถานีรถไฟใต้ดินสต็อกโฮล์มและห้างสรรพสินค้าในในเทศบาลโซลนา ราว 5 กิโลเมตรจากใจกลางสต็อกโฮล์ม สถานีเปิดให้บริการเมื่อ 31 สิงหาคม 1975 เป็นส่วนหนึ่งของสายสีน้ำเงินจากทีเซนทราเลน ไป ญูลสตา
แหล่งข้อมูลอื่น

Images of Solna Centrum
http://www.solnacentrum.se/
แม่แบบ:Stockholm metro
สถานีรถไฟใต้ดินมหาวิทยาลัยเฮลซิงกิ

สถานีรถไฟใต้ดินมหาวิทยาลัยเฮลซิงกิ (ฟินแลนด์: Helsingin yliopiston metroasema, สวีเดน: Helsingfors universitets metrostation) เป็นสถานีของรถไฟใต้ดินเฮลซิงกิ สถานีนี้ให้บริการแก่ประชาชนในบริเวณมหาวิทยาลัยเฮลซิงกิและพื้นที่ใกล้เคียงในเขตไกสะเนียมิและกลูวิ สถานีนี้ใช้ชื่อว่าไกสะเนียมิในช่วงปี พ.ศ. 2538 ถึง พ.ศ. 2558 ตัวสถานีอยู่ลึกลงไป 27 เมตรจากผิวดิน และ 22 เมตรจากระดับน้ำทะเล สถานีนี้ตั้งอยู่ทางทิศตะวันออกของสถานีรถไฟใต้ดินสถานีรถไฟกลางเป็นระยะทาง 600 เมตร และทางทิศใต้ของสถานีฮะกะเนียมิเป็นระยะทาง 900 เมตร สถานีนี้ให้บริการทั้งสาย M1 และ M2
ห้องจำหน่ายตั๋วของสถานี
ประวัติ

ตำแหน่งของสถานีมหาวิทยาลัยเฮลซิงกิได้รับการตัดสินใจในปี พ.ศ. 2514 และกล่องสถานีได้รับการขุดเจาะระหว่างงานก่อสร้างสถานีครั้งแรกในช่วงปลายคริสต์ทศวรรษที่ 1970 วันเปิดให้บริการของสถานีถูกเลื่อนออกไปเนื่องจากไม่มีงบประมาณ ในที่สุดสถานีก็เปิดให้บริการในวันที่ 1 มีนาคม พ.ศ. 2538 สถานีได้รับการออกแบบโดยบริษัทสถาปนิก Kontio - Kilpi - Valjento Oy สถานีนี้มีการติดตั้งลิฟต์กระจกที่ใช้เชือกลากขนานไปกับบันไดเลื่อน
การเปลี่ยนชื่อ

ในเดือนเมษายน พ.ศ. 2557 สภาเทศบาลเมืองเฮลซิงกิลงคะแนนเสียงให้มีการเปลี่ยนชื่อสถานีจากไกสะเนียมิ เป็น มหาวิทยาลัยเฮลซิงกิ การเปลี่ยนชื่อเสร็จสมบูรณ์ในเดือนมกราคม พ.ศ. 2558 เนื่องในโอกาสครบรอบ 375 ปีของมหาวิทยาลัยเฮลซิงกิ สถานีรถไฟใต้ดินนี้ยังเป็นหนึ่งในสองสถานีที่ตั้งชื่อตามมหาวิทยาลัย อีกหนึ่งสถานี คือ สถานีมหาวิทยาลัยอาลโตะ
หอประชุมฟินแลนเดีย

| หอประชุมฟินแลนเดีย |
| --- | --- |
ฟินแลนด์: Finlandia-talo สวีเดน: Finlandiahuset

ที่ตั้งภายในฟินแลนด์
ข้อมูลทั่วไป
ที่ตั้ง: สวนฟินแลนเดีย
พิกัด: 60°10′33″N 24°55′59″E﻿ / ﻿60.17583°N 24.93306°E﻿ / 60.17583; 24.93306
เริ่มสร้าง: ธันวาคม 1967
แล้วเสร็จ: 2 ธันวาคม 1971
ข้อมูลทางเทคนิค
พื้นที่แต่ละชั้น: 20,524 m2 (220,920 sq ft)
การออกแบบและการก่อสร้าง
สถาปนิก: Alvar Aalto
ผู้รับเหมาก่อสร้าง: Construction Office Arvonen Oy และ Arvo Westerlund Oy
หอประชุมฟินแลนเดีย (ฟินแลนด์: Finlandia-talo, อังกฤษ: Finlandia Hall) เป็นศูนย์ประชุมและจัดแสดงในเฮลซิงกิ บนชายฝั่งของทืออือลึนลัวติ เป็นของนครเฮลซิงกิ อาคารเป็นผลงานออกแบบโดยอัลวาร์ อาลโต ก่อสร้างแล้วเสร็จในปี 1971 หลังจากการออกแบบเสร็จสิ้นในปี 1962 และเริ่มก่อสร้างในปี 1967 ปีกสภา (Congress Wing) ออกแบบในปี 1970 และวร้างต่อเติมเข้าไปในปี 1973–1975 ต่อมาในปี 2011 ได้มีการขยายศูนย์ออกไปอีก โดยได้เพิ่มเติมสิ่งอำนวยความสะดวกต่าง ๆ หอประชุมนี้เป็นที่รู้จักในฐานสถานที่จัด การประชุมสุดยอด OSCE เมื่อสิงหาคม 1975 และมีผู้นำนานาชาติ 35 คนเข้าร่วม ในจำนวนนี้รวมถึงเลโอนิด เบรจเนฟ ผู้นำสหภาพโซเวียต และ เจอรัลด์ ฟอร์ด ผู้นำสหรัฐ
รางวัลโนเบลสาขาสันติภาพ

| รางวัลโนเบลสาขาสันติภาพ |
| --- | --- |

รางวัลสำหรับ: ผลงานที่โดดเด่นเกี่ยวกับสันติภาพ
ที่ตั้ง: ออสโล ประเทศนอร์เวย์
จัดโดย: คณะกรรมการโนเบลนอร์เวย์ ในนามตัวแทนของอัลเฟรด โนเบล
รางวัล: 11 ล้านครูนาสวีเดน (2024)
รางวัลแรก: 10 ธันวาคม 1901; 122 ปีก่อน (1901-12-10)
ผู้รับรางวัล: นิฮงฮิดังเกียว (2024)
รางวัลมากที่สุด: คณะกรรมการกาชาดระหว่างประเทศ (3)
เว็บไซต์: nobelprize.org
รางวัลโนเบลสาขาสันติภาพ (สวีเดน: Nobels fredspris; อังกฤษ: Nobel Peace Prize) เป็นรางวัลโนเบลหนึ่งในห้าสาขา ที่ริเริ่มโดยอัลเฟรด โนเบล ตั้งแต่ ค.ศ. 1895 โดยคณะกรรมการโนเบลนอร์เวย์ ประเทศนอร์เวย์ เป็นผู้คัดเลือกผู้รับรางวัล มีพิธีมอบเป็นครั้งแรก เมื่อ ค.ศ. 1901 พิธีมอบรางวัลมีขึ้นในวันที่ 10 ธันวาคม ของทุกปี ซึ่งตรงกับวันคล้ายวันเสียชีวิตของโนเบลที่กรุงออสโล โดยสมเด็จพระราชาธิบดีของนอร์เวย์เป็นผู้พระราชทานรางวัล
สเต็ลลัน สกอชกวด

| สเต็ลลัน ย็อน สกอชกวด |
| --- | --- |
สกอชกวดใน ค.ศ. 2017
เกิด: สเต็ลลัน ย็อน สกอชกวด  (1951-06-13) 13 มิถุนายน ค.ศ. 1951 (73 ปี) กอเทนเบิร์ก ประเทศสวีเดน
อาชีพ: นักแสดง
ปีปฏิบัติงาน: ค.ศ. 1968–ปัจจุบัน
คู่สมรส: มาย สกอชกวด (สมรส 1975; หย่า 2007) Megan Everett  (สมรส 2009)
บุตร: 8 คนรวมทั้งอเล็กซานเดอร์, Gustaf, บิล และ วอลเตอร์
สเต็ลลัน ย็อน สกอชกวด (สวีเดน: Stellan John Skarsgård, ออกเสียง: [ˈstɛ̂lːan ˈskɑ̌ːʂɡoːɖ] ( ฟังเสียง); เกิด 13 มิถุนายน พ.ศ. 2494) เป็นนักแสดงชาวสวีเดน เขาเป็นที่รู้จักจากบทบาท Jan Nyman ในเรื่อง Breaking the Waves (1996), Captain Tupolev ใน ล่าตุลาแดง (1990), Professor Gerald Lambeau ใน Good Will Hunting (1997), Bootstrap Bill Turner ใน สงครามปีศาจโจรสลัดสยองโลก (2006) และ ผจญภัยล่าโจรสลัดสุดขอบโลก (2007), Bill Anderson ใน มัมมา มีอา! วิวาห์วุ่น ลุ้นหาพ่อ (2008) และภาคต่อของ มัมมา มีอา! 2 (2018), Commander Maximilian Richter ใน เทวากับซาตาน (2009), Martin Vanger ใน พยัคฆ์สาวรอยสักมังกร (2011), ดร. เอริก เซลวิก ในภาพยนตร์ชุดจักรวาลภาพยนตร์มาร์เวล เรื่อง ธอร์ เทพเจ้าสายฟ้า (2011), ดิ อเวนเจอร์ส ( 2012), ธอร์: เทพเจ้าสายฟ้าโลกาทมิฬ (2013) และ อเวนเจอร์ส: มหาศึกอัลตรอนถล่มโลก (2015), แกรนด์ดยุก ใน ซินเดอเรลล่า (2015) และ Boris Shcherbina ในละครโทรทัศน์ HBO/Sky UK เรื่อง Chernobyl (2019)  เขาจะแสดงในซีรีส์ Andor (2022)
วอลเลย์บอลชายทีมชาติสวีเดน

| เหรียญรางวัล> ชิงแชมป์ยุโรป |
| --- | --- | --- |
|  | 1989 สวีเดน | ทีม |
วอลเลย์บอลชายทีมชาติสวีเดน (สวีเดน: Sveriges herrlandslag i volleyboll) เป็นทีมชาติของประเทศสวีเดนในการแข่งขันวอลเลย์บอลระดับนานาชาติรวมถึงนัดกระชับมิตร
ทีมนี้เคยได้รับเหรียญเงิน จากการแข่งขันวอลเลย์บอลชายชิงแชมป์ยุโรป 1989
รางวัล > โอลิมปิกฤดูร้อน

บทความหลัก: กีฬาวอลเลย์บอลในโอลิมปิก
| ปี | อันดับ |
| --- | --- |
 1988: 7
รางวัล > วอลเลย์บอลชิงแชมป์โลก

บทความหลัก: วอลเลย์บอลชิงแชมป์โลก
| ปี | อันดับ |
| --- | --- |
 1990: 10
 1994: 16
รางวัล > วอลเลย์บอลชิงแชมป์ยุโรป

บทความหลัก: วอลเลย์บอลชิงแชมป์ยุโรป
| ปี | อันดับ |
| --- | --- |
 1971: 17
 1985: 9
 1987: 4
 1989: 2 !
 1991: 10
 1993: 11
 1997: ไม่ผ่านรอบคัดเลือก
 1999: ไม่ผ่านรอบคัดเลือก
 2001: ไม่ผ่านรอบคัดเลือก
 2003: ไม่ผ่านรอบคัดเลือก
 2005: ไม่ผ่านรอบคัดเลือก
 2007: ไม่ผ่านรอบคัดเลือก
 2009: ไม่ผ่านรอบคัดเลือก
/ 2011: ไม่ผ่านรอบคัดเลือก
/ 2013: ไม่ผ่านรอบคัดเลือก
/ 2015: รอบคัดเลือกรอบที่ 3
แหล่งข้อมูลอื่น

Swedish Volleyball Federation
| ด ค กวอลเลย์บอลชายทีมชาติในทวีปยุโรป (ซีอีวี) |
| --- | --- |
สมาพันธ์วอลเลย์บอลยุโรป
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  บริเตนใหญ่ อังกฤษ  ไอร์แลนด์เหนือ  สกอตแลนด์  เวลส์  กรีซ  กรีนแลนด์  ฮังการี  ไอซ์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มาซิโดเนียเหนือ  มอลตา  มอลโดวา  โมนาโก  มอนเตเนโกร  เนเธอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
ออสบี

| ออสบี |
| --- | --- |
หมู่บ้าน
โบสถ์ออสบี
ออสบี
พิกัด: 57°54′10″N 15°12′27″E﻿ / ﻿57.902778°N 15.2075°E﻿ / 57.902778; 15.2075
ประเทศ: สวีเดน
เทศมณฑล: เอิสเตอร์เยิตลันด์
เทศบาล: อีเดรอ
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
ออสบี (สวีเดน: Asby) เป็นหมู่บ้านแห่งหนึ่งในเขตเทศบาลอีเดรอ เทศมณฑลเอิสเตอร์เยิตลันด์ หนังสือ Svenskt ortnamnslexikon ระบุว่ามีหลักฐานกล่าวถึงหมู่บ้านนี้เป็นครั้งแรกใน ค.ศ. 1336 ในชื่ออวสบี (Aasby) ซึ่งสื่อถึงสันเขาลักษณะคล้ายเนินรี (ås) ซึ่งเป็นที่ตั้งของหมู่บ้าน
ต้นสปรูซที่แข็งแรงที่สุดของประเทศสวีเดนเติบโตที่ออสบี
อาร์วิด คะโนปเปล

นักกีฬายิงปืนชาวสวีเดน
อาร์วิด คะโนปเปล (สวีเดน: Arvid Knöppel; 7 มีนาคม ค.ศ. 1867 – 7 มีนาคม ค.ศ. 1925) เป็นนักกีฬายิงปืนชาวสวีเดนที่เข้าแข่งขันในโอลิมปิกฤดูร้อน 1908 โดยในปี ค.ศ. 1908 เขาได้รับรางวัลเหรียญทองจากการแข่งยิงเป้ากวางวิ่ง แบบซิงเกิลชอต ประเภททีม
อังเนียตา เฟ็ลต์สกูก

| อังเนียตา เฟ็ลต์สกูก |
| --- | --- |
ปี 2013
เกิด: Agneta Åse Fältskog  (1950-04-05) 5 เมษายน ค.ศ. 1950 (74 ปี) เยินเชอปิง, สวีเดน
ชื่ออื่น: แอนนา
อาชีพ:  นักร้อง  นักแต่งเพลง  โปรดิวเซอร์เพลง 
ปีปฏิบัติงาน: 1967 – 1988 2004 – ปัจจุบัน
คู่สมรส: Björn Ulvaeus (สมรส 1971; หย่า 1980) Tomas Sonnenfeld (สมรส 1990; หย่า 1993)
บุตร: 2; รวมถึง Linda
อาชีพทางดนตรี
แนวเพลง:  ป็อป  schlager  ดิสโก  อีซีลีเซ็นนิง  โฟล์ก  ป็อปร็อก 
เครื่องดนตรี:  ร้อง  ออร์แกน  เปียโน 
ค่ายเพลง:  Cupol  Columbia  Polar  WEA  Universal 
 นักดนตรี
   Agnetha Fältskog's voice  from the BBC programme Front Row, 3 May 2013. 
เว็บไซต์: agnetha.com
ลายมือชื่อ

อังเนียตา เฟ็ลต์สกูก (สวีเดน: Agnetha Fältskog, ออกเสียง: [aŋˈnêːta ˈfɛ̂ltskuːɡ] ( ฟังเสียง)) เกิดเมื่อวันที่ 5 เมษายน ค.ศ. 1950 เป็นนักร้อง นักแต่งเพลง นักดนตรี และนักแสดงชาวสวีเดน เริ่มประสบความสำเร็จในสวีเดนเมื่อออกอัลบั้มชุดแรกของตัวเองเมื่อ ค.ศ. 1968 และต่อมาประสบความสำเร็จระดับนานาชาติในคริสต์ทศวรรษ 1970 จากการเป็นสมาชิกวงป็อปที่ชื่อแอ็บบา วงมียอดขายอัลบัมและซิงเกิ้ลมากกว่า 180 ล้านชุดทั่วโลก ถือเป็นหนึ่งในศิลปินที่มียอดขายมากที่สุดในประวัติศาสตร์
หลังจากแอ็บบาแยกวงอย่างไม่เป็นทางการในเดือนธันวาคม 1982 เฟ็ลต์สกูกได้ออกมาเป็นศิลปินเดี่ยวนานทศวรรษ ออกสามอัลบัมและแสดงนำในภาพยนตร์ ในยุคคริสต์ทศวรรษ 1990 เธอเงียบหายไปจากสาธารณชน และย้ายถิ่นฐาน มาอยู่ที่เอเกเรอ
หลังจากหยุดทำเพลงมาร่วม 16 ปี จึงออกอัลบัมใหม่ที่ชื่อ My Colouring Book ในปี 2004 เธอกลับมาอีกครั้งในปี 2013 กับอัลบัม A ถือเป็นอัลบัมเดี่ยวที่ประสบความสำเร็จที่สุดของเธอบนชาร์ตในสหราชอาณาจักร ภายหลังแอ็บบาได้กลับมารวมตัวกันใหม่ เธอจึงกลับมาเป็นสมาชิกวงอีกครั้ง
อะวีชีอะรีนา

| --- | --- |
กลูเบิน

กลูเบินเมื่อครั้นฉลองครบรอบ 30 ปี เมื่อกุมภาพันธ์ 2019
th
ชื่อเดิม: สต็อกโฮล์มโกลบอะรีนา (1989–2009) เอริกสันโกลบ (2009–2021)
ที่ตั้ง: 121 77 โยฮันเนิสฮวฟ สต็อกโฮล์ม ประเทศสวีเดน
พิกัด: 59°17′36.80″N 18°04′59.65″E﻿ / ﻿59.2935556°N 18.0832361°E﻿ / 59.2935556; 18.0832361
ขนส่งมวลชน:  กลูเบิน
เจ้าของ: นครสต็อกโฮล์ม ผ่านทาง SGA Fastigheter
ผู้ดำเนินการ: เออีจี ไลฟ์
ความจุ: 13,850 ที่ (ฮอกกี้น้ำแข็ง) 16,000 ที่ (งานแสดงดนตรี)
สถิติผู้ชม: 17,303 (เมแทลลิกา, 5 พฤษภาคม 2018)
การก่อสร้าง
ลงเสาเข็ม: 10 กันยายน ค.ศ. 1986 (1986-09-10)
ก่อสร้าง: 1986–1989
เปิดใช้สนาม: 19 กุมภาพันธ์ ค.ศ. 1989 (1989-02-19)
สถาปนิก: Svante Berg, Lars Vretblad
การใช้งาน
ทีมฮอกกี้น้ำแข็งชายสวีเดน อออีคัว ฮ็อกกี Djurgårdens IF Hockey
เว็บไซต์
aviciiarena.se
อะวีชีอะรีนา (อังกฤษ: Avicii Arena) หรือชื่อเดิมว่า สต็อกโฮล์มโกลบอะรีนา (อังกฤษ: Stockholm Globe Arena) และ เอริกสันโกลบ (อังกฤษ: Ericsson Globe) ในภาษาสวีเดนนิยมเรียกโดยง่ายว่า กลูเบิน (สวีเดน: Globen, ออกเสียง: [ˈɡlǔːbɛn] ( ฟังเสียง); "ลูกโลก") เป็นอะรีนาในร่ม ตั้งอยู่ในสต็อกโฮล์มโกลบซิตี ย่านโยฮันเนิสฮวฟในกรุงสต็อกโฮล์ม ประเทศสวีเดน
อะวีชีอะรีนาเป็นส่วนหนึ่งในระบบสุริยะสวีเดน โดยสิ่งปลูกสร้างนี้แทนดวงอาทิตย์
เมื่อสร้างเสร็จ อะวีชีอะรีนาถือเป็นสิ่งปลูกสร้างทรงกลมที่ใหญ่ที่สุดในโลก ใช้เวลาก่อสร้างสองปีครึ่ง ปัจจุบันเสียตำแหน่งให้กับสเฟียร์แอตเดอเวนีเชียนรีสอร์ตในสหรัฐซึ่งเปิดตัวเมื่อปี 2023 อะวีชีอะรีนามีเส้นผ่านศูนย์กลาง 110 เมตร (360 ฟุต) ความสูงภายใน 85 เมตร (279 ฟุต) ปริมาตรอาคารอยู่ที่ 605,000 ลูกบาศก์เมตร (21,400,000 ลูกบาศก์ฟุต) และมีขีดจำกัดที่นั่งจำนวน 16,000 ที่สำหรับงานจัดแสดงดนตรี และ 13,850 ที่สำหรับการแข่งฮอกกี้น้ำแข็ง ในส่วนบนของอะรีนาประกอบด้วยกล่องวีไอพี 40 กล่อง และภัตตาคารหนึ่งแห่ง
นับตั้งแต่ปี 2009 สิทธิ์การตั้งชื่อของอะรีนาเป็นของบริษัทโทรคมนาคมอีริคสันซึ่งตั้งชื่อให้อะรีนาว่า "เอริกสันโกลบ" กระทั่งปี 2021 มีการประกาศเปลี่ยนชื่ออะรีนาเป็น "อะวีชีอะรีนา" เพื่อเป็นเกียรติแก่อะวีชี ดีเจชาวสวีเดนผู้เสียชีวิตไปในปี 2018 ในการเฉลิมฉลองชื่อใหม่ของอะรีนา วงออร์เคสตราฟิลฮาร์มอนิกหลวงสต็อกโฮล์มได้อัดเสียงการแสดงเพลง "ฟอระเบตเทอร์เดย์" ของอะวีชี โดยมีเอลลา ตีรีตีเอลโล (Ella Tiritiello) นักร้องหญิงวัย 14 ปี เป็นผู้ร้องนำ การเปลี่ยนชื่อนี้ยังเป็นการสร้างความตระหนักถือปัญหาสุขภาพจิตในเยาวชน เนื่องด้วยอะวีชีเสียชีวิตจากการฆ่าตัวตายหลังต่อสู้กับโรคทางจิตเวช
เมื่อวันที่ 26 พฤษภาคม 2009 ได้มีการนำกระท่อมอะลูมิเนียมขนาดเล็กบนฐานขนาด 12-ตารางเมตร (130-ตารางฟุต) ไปตั้งบนกลูเบิน กระท่อมนี้เป็นชิ้นงานศิลปะโดยมิคาเอล เยนแบร์ย (Mikael Genberg) สร้างขึ้นเพื่อเป็นภาพแทนสองสัญลักษณ์สำคัญของสวีเดน ตึกกลูเบิลอันเป็นตัวแทนของความนำสมัย และกระท่อมชนบทขนาดเล็ก ทาด้วยสีแดงฟาลู งานดังกล่าวติดตั้งจนถึงเดือนตุลาคม 2009
สตรีกระเป๋าถือ

ภาพถ่าย สตรีกระเป๋าถือ โดยฮันส์ รูนแน็สซ็อน
สตรีคนหนึ่งใช้กระเป๋าถือตบพวกนีโอนาซี (อังกฤษ: A Woman Hitting a Neo-Nazi With Her Handbag) หรือที่รู้จักในชื่อ สตรีกระเป๋าถือ (สวีเดน: Kvinnan med handväskan; หรือ Tanten med handväskan, "The lady with the handbag") เป็นภาพถ่ายที่ถ่ายในเมืองเว็กเควอ ประเทศสวีเดน เมื่อวันที่ 13 เมษายน ค.ศ. 1985 โดยช่างภาพข่าว ฮันส์ รูแน็สซ็อน (Hans Runesson) ภาพถ่ายนี้เป็นภาพสตรีวัย 38 ปี ชื่อ ดานูตา ดานิแอ็ลซ็อน (Danuta Danielsson) ใช้กระเป๋าถือตบเข้าที่สมาชิกของลัทธินีโอนาซีซึ่งกำลังเดินขบวนอยู่ นักวิชาการ ซามูแอ็ล แมร์ริล (Samuel Merrill) ระบุว่าภาพนี้แสดงให้เห็นสตรีสูงวัยที่ดูอ่อนแอขณะเผชิญหน้ากับพวกสกินเฮดนีโอนาซีตามลักษณะภาพเหมารวม
ประวัติศาสตร์

ภาพนี้ถ่ายระหว่างการชุมนุมประท้วงขนาดย่อมของผู้สนับสนุนพรรคราชอาณาจักรนอร์ดิกโดยเป็นการชุมนุมประท้วงที่ผ่านการรับรองโดยหน่วยงานที่เกี่ยวข้องแล้ว โดยจัดขึ้นไม่นานหลังการกล่าวสุนทรพจน์ของหัวหน้าพรรคฝ่ายซ้าย-คอมมิวนิสต์ ลาส์ แวร์แนร์ ในใจกลางเมืองเว็กเควอ ภาพถ่ายนี้ตีพิมพ์ในวันถัดไปบนหน้าหนึ่งของหนังสือพิมพ์แห่งชาติของสวีเดน ดาเกินส์นีเฮแทร์ และในวันที่ 15 เมษายน บนหนังสือพิมพ์อังกฤษสองเจ้าใหญ่ เดอะไทมส์ และ เดอะเดลีเอ็กซ์เพรส
ภาพถ่ายนี้ได้รับเลือกเป็นภาพถ่ายสวีเดนแห่งปี (Swedish Picture of the Year หรือ Årets bild) ประจำ ค.ศ. 1985 และต่อมาเป็นภาพแห่งศตวรรษ (Picture of the Century) โดยนิตยสาร วี และโดยสมาคมภาพถ่ายประวัติศาสตร์แห่งสวีเดน (Photographic Historical Society of Sweden)
บุคคลในภาพ

สตรีในภาพถ่ายนี้คือ ดานูตา ดานิแอ็ลซ็อน (Danuta Danielsson (สกุลเดิม เซน; Seń)) เกิดเมื่อเดือนมีนาคม ค.ศ. 1947 ในเมืองกอชุฟวีแยลกอปอลสกี ประเทศโปแลนด์ เธอมีพี่น้องร่วมกันสามคน และเป็นคนยิว มารดาของเธอเป็นผู้รอดชีวิตจากค่ายกักกันของนาซีในโปแลนด์ระหว่างฮอลอคอสต์ (บ้างระบุว่าคือค่ายกักกันเอาช์วิตซ์ หรือมัยดาเน็ก) เธอพบกับ บยอร์น เบซ็อน ดานิแอ็ลซ็อน (Björn "Beson" Danielsson) ที่เทศกาลดนตรีแจ๊ซหนึ่งในโปแลนด์ใน ค.ศ. 1981 ทั้งสองสมรสกันในปีเดียวกัน และย้ายมาตั้งรกรากอยู่ในสวีเดนเมื่อ ค.ศ. 1982 ตัวตนของเธอถูกปิดบังมาโดยตลอดจนกระทั่ง ค.ศ. 2014 โดยสื่อสำนักหนึ่ง ในเวลานั้นกำลังมีข้อถกเถียงกรณีการตั้งรูปปั้นเธอในฐานะอนุสรณ์สถานแก่สาธารณชนเพื่อระลึกถึงการเผชิญหน้าในภาพ บุตรชายของเธอระบุแก่สื่อว่าตัวเธอเองไม่เคยชอบภาพถ่ายนี้เลยและรู้สึกผิดกับชื่อเสียงที่ได้มาจากภาพนี้ ในโอกาสเดียวกันนี้ เขายังปฏิเสธข้อกล่าวอ้างและข่าวลือทั้งที่ว่าเธอเป็นผู้รอดชีวิตจากค่ายกักกันยิว หรือว่าเธอมีปัญหาทางจิตและตบผู้ชายคนนั้นไปโดยไม่รู้ตัว ว่าไม่เป็นความจริง
ชายคนที่ถูกกระเป๋าถือตบในรูปคือ เซปโป เซลูสกา (Seppo Seluska) สมาชิกกองกำลังของพรรคราชอาณาจักรนอร์ดิก ในภายหลังเขาถูกจับกุมและตัดสินมีความผิดฐานทารุณกรรมและฆาตกรรมเกย์ชาวยิวคนหนึ่ง
แหล่งข้อมูลอื่น

เว็บทางการของ Hans Runesson
ภาพถ่ายความละเอียดสูง บน บูคอวสกีส์
อาสนวิหารเฮลซิงกิ

| อาสนวิหารเฮลซิงกิ |
| --- | --- |
Helsingin tuomiokirkko, Suurkirkko (ในภาษาฟินแลนด์) Helsingfors domkyrka, Storkyrkan (ในภาษาสวีเดน)

th
60°10′13″N 024°57′08″E﻿ / ﻿60.17028°N 24.95222°E﻿ / 60.17028; 24.95222
ที่ตั้ง: Kruununhaka เฮลซิงกิ ประเทศฟินแลนด์
นิกาย: อีวันเจลิคัลลูเทอรันฟินแลนด์
เว็บไซต์: helsinkicathedral.fi
ประวัติ
สถานะ: อาสนวิหาร
อุทิศแก่: นักบุญนิโคลัส
สถาปัตยกรรม
สถาปนิก: Carl Ludvig Engel; ต่อมาปรับแต่งโดย Ernst Lohrmann
รูปแบบสถาปัตย์: นีโอคลาสสิก
งานฐานราก: 1830
แล้วเสร็จ: 1852
โครงสร้าง
ความจุ: ที่นั่ง 1,300 ที่
การปกครอง
มุขมณฑล: เฮลซิงกิ
นักบวช
มุขนายก: Teemu Laajasalo
อาสนวิหารเฮลซิงกิ (ฟินแลนด์: Helsingin tuomiokirkko, Suurkirkko; สวีเดน: Helsingfors domkyrka, Storkyrkan) เป็นอาสนวิหารนิกายอีวันเจลิคัลลูเทอรันฟินแลนด์ประจำอัครสังฆมณฑลเฮลซิงกิ ตั้งอยู่ในย่าน Kruununhaka ใจกลางเมืองเฮลซิงกิ ประเทศฟินแลนด์ ที่จัตุรัสวุฒิสภา โบสถ์สร้างขึ้นในปี 1830–1852 เพื่อเป็นการแสดงคารวะแด่แกรนด์ดยุกแห่งฟินแลนด์ ชื่อเดิมของอาสนวิหารคือ โบสถ์นักบุญนิโคลัส (ฟินแลนด์: Nikolainkirkko, สวีเดน: Nikolajkyrkan) แต่เปลี่ยนนับตั้งแต่ฟินแลนด์ได้เอกราชในปี 1917 อาสนวิหารเป็นจุดหมายตาสำคัญของเมือง และเป็นหนึ่งในสิ่งก่อสร้างที่เป็นเอกลักษณะที่สุดของประเทศฟินแลนด์
สถานีรถไฟใต้ดินคึงสแตรดกอร์เดน

คึงสแตรดกอร์เดน (สวีเดน: Kungsträdgården) เป็นสถานีของรถไฟใต้ดินสต็อกโฮล์มในย่านนอรมัล์มของเมืองสต็อกโฮล์ม คึงสแตรดกอร์เดนเป็นสถานีปลายทางของสาย 10 กับ 11 และเปิดให้บริการเมื่อ 30 ตุลาคม 1977 ในฐานะส่วนต่อขยายขนาดหนึ่งสถานีจากที-เซนทราเลน ชานชาลาของสถานีตั้งอยู่ที่ความลึกราว 34 ใต้ดิน และถายในสถานีตกแต่งด้วยซากของอาคารที่ถูกทำลายระหว่างการปรับปรุงพื้นที่สต็อกโฮล์มกลางระหว่างทศวรรษ 1950s กับ 1960s และถูกขุดค้นในบริเวณ
ทางเข้าสถานีนั้นแรกเริ่มตั้งใจจะตั้งอยู่ภายในสวนคึงสแตรดกอร์เดน แต่ถูกยกเลิกไปภายหลังข้อพิพาทเอล์มเมื่อปี 1971
สิ่งมีชีวิต

สถานีคึงสแตรดกอร์เดนเป็นที่รู้จักจากพืชพรรณที่แปลกจากที่อื่น ในสถานีเป็นที่เดียวในภูมิภาคสแกนดิเนเวียที่สามารถพบแมงมุม Lessertia dentichelis ซึ่งเป็นแมงมุมถ้ำและอาศัยอยู่ตามผนังของสถานีนับตั้งแต่เปิดใช้การในกลางทศวรรษ 1970 และปัจจุบันนักวิทยาศาสตร์ยังคงไม่ทราบว่าแมงมุมสายพันธุ์นี้เข้ามายังสต็อกโฮล์มได้อย่างไร นอกจากนี้ยังพบมอสเติบโตอยู่ตามผนังของสถานี ทั้ง ๆ ที่เคยเข้าใจว่ามอสเหล่านี้สูญพันธุ์ไปจากภูมิภาคสต็อกโฮล์มแล้ว
ในปี 2016 นักวิทยาศาสตร์ค้นพบสายพันธุ์ใหม่ของฟังไจในสถานีจำนวนสองสายพันธุ์ที่ยังไม่เคยถูกค้นพบที่ใดมาก่อน
ระเบียงภาพ

ซากของตกแต่งอาคารที่เก็บกู้ได้จากการพัฒนาย่านสต็อกโฮล์มกลาง นำมาจัดแสดงภายในสถานี
มอสที่โตบนผนังในสถานี
ทางเข้าสถานีจากบนดิน
ชานชาลา
ชานชาลา
ทางเดินในสถานีและผนังโฆษณา
ทางเข้าชานชาลาและรูปปั้น
งานศิลปะบนผนัง
แหล่งข้อมูลอื่น

Images of Kungstradgarden
อาสนวิหารเว็สเตอรวส

| อาสนวิหารเว็สเตอรวส |
| --- | --- |
Västerås domkyrka
อาสนวิหารเว็สเตอรวส
th
59°36′45″N 16°32′28″E﻿ / ﻿59.61250°N 16.54111°E﻿ / 59.61250; 16.54111
ที่ตั้ง: เว็สเตอรวส
ประเทศ: สวีเดน
นิกาย: คริสตจักรสวีเดน
นิกายเดิม: โรมันคาทอลิก
ประวัติ
สถานะ: อาสนวิหาร
อุทิศแก่: พระมารดาพระเจ้าและยอห์นผู้ให้บัพติศมา
เสกเมื่อ: 16 สิงหาคม ค.ศ. 1271
สถาปัตยกรรม
สถานะการใช้งาน: เปิด
โครงสร้าง
ความจุ: 1,100 ที่นั่ง
อาคารยาว: 93.2 เมตร (305 ฟุต 9 นิ้ว)
อาคารกว้าง: 34.4 เมตร (112 ฟุต 10 นิ้ว)
ความสูงอาคาร: 91.8 เมตร (301 ฟุต 2 นิ้ว)
การปกครอง
มุขมณฑล: สังฆมณฑลเว็สเตอรวส
นักบวช
มุขนายก: มีกาเอิล มูเกรียน
อาสนวิหารเว็สเตอรวส (สวีเดน: Västerås domkyrka) เป็นอาสนวิหารประจำสังฆมณฑลเว็สเตอรวส ตั้งอยู่ในเว็สเตอรวส จังหวัดเวสต์มันลันด์ ประเทศสวีเดน สร้างขึ้นตามสถาปัตยกรรมกอธิกอิฐแบบสแกนดิเนเวีย
โบสถ์หลังปัจจุบันเริ่มสร้างขึ้นในคริสต์ศตวรรษที่ 13 เป็นมหาวิหาร ประกอบพิธีเสกในวันที่ 16 สิงหาคม ค.ศ. 1271 อุทิศแด่พระมารดาพระเจ้าและยอห์นผู้ให้บัพติศมา นับจากนั้นอาสนวิหารได้มีการขยับขยายเรื่อยมาอีกหลายครั้ง มีการขยายทางทิศตะวันตกในสมัยของบิชอป Lydeke Abelsson ในคริสต์ทศวรรษ 1460 และมีการสร้างโบสถ์น้อยที่มุมทางตะวันตกเฉียงใต้ของโบสถ์ใน ค.ศ. 1517 ซึ่งถือเป็นจุดที่โบสถ์มีขนาดเท่ากับปัจจุบัน มีการเสริมหลังคาทองแดงในคริสต์ศตวรรษที่ 17 ส่วนยอดทรงบาโรกสร้างขึ้นมาใน ค.ศ. 1694 ผลงานออกแบบโดย Nicodemus Tessin the Younger (1654–1728) นอกจากนี้ตลอดคริสต์ทศวรรษ 1500, 1600 และ 1700 ได้มีการเติมแต่งต่อเติมภายในโบสถ์เรื่อยมา ออร์แกนได้สร้างเข้ามาในโบสถ์เมื่อ ค.ศ. 1940 โดย Marcussen & Sön และเป็นออร์แกนชนิดลมไฟฟ้า (electropneumatic organ)
อาสนวิหารนี้เป็นที่ตั้งของโลงหุ่นพยนต์ (sarcophagus) ของพระเจ้าเอียริกที่ 14 แห่งสวีเดน ครองราชย์ระหว่าง ค.ศ. 1560–1568
สมาคมฟุตบอลสวีเดน

| UEFA |
| --- | --- |
ก่อตั้ง: 18 ธันวาคม 1904; 119 ปีก่อน (1904-12-18)
สำนักงานใหญ่: ซอลนา
สมาชิกฟีฟ่า: 21 May 1904
สมาชิกUEFA: 1954
ประธาน: Karl-Erik Nilsson
เว็บไซต์: svenskfotboll.se
สมาคมฟุตบอลสวีเดน (สวีเดน: Svenska Fotbollförbundet, อังกฤษ: Swedish Football Association, หรือ SvFF) เป็นหน่วยงานที่กำกับดูแลฟุตบอลในประเทศสวีเดน มีสำนักงานใหญ่ตั้งอยู่ที่ซอลนา ก่อตั้งเมื่อปี พ.ศ. 2447 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสหภาพสมาคมฟุตบอลยุโรป (ยูฟ่า) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติสวีเดน